Rafael Ángel Calderón Fournier
Store norske leksikon,Historie,Verdens historie og samtidshistorie,Nord- og Mellom-Amerika,Costa Ricas historie,Costa Ricas samtidshistorie
Rafael Ángel Calderón Fournier er en costaricansk advokat, forretningsmann og politiker som var Costa Ricas president fra 1990 til 1994.
Calderón er sønn av tidligere president Rafael Ángel Calderón Guardia og ble tidlig involvert i politikk. Han ble medlem av parlamentet i 1975 og var utenriksminister fra 1978 til 1980. Calderón stilte som presidentkandidat i 1982 og 1986, men tapte. I 1990 grunnla han det kristeligsosiale enhetspartiet Unidad Social Cristiana som han vant presidentvalget med samme år. Som president implementerte Calderón forskjellige innstrammingstiltak foreskrevet av Det internasjonale pengefondet, som kutt i offentlig lønn og sosialhjelp, skatteøkninger og lånebegrensninger. I 2005 ble anklager om underslag og korrupsjon reist mot Calderón, som ble dømt til fem års fengsel i 2009. Som et resultat av kjennelsen trakk han seg fra å stille som kandidat ved presidentvalget i 2010. Les mer i Store norske leksikon Costa Ricas historie Costa Ricas politiske system presidenter i Costa Rica